lflage/wiki-talks huggingface dataset:
Bespreking:Lys van Afrikaanse wetenskapsfiksie

message: Ek weet nie hoeveel bronne ek oor die hoof gesien het nie (dit stam uit die dae toe ek nog navorsing oor wetenskapsfiksie gedoen het; ek het my verhandeling egter nooit klaargemaak nie en is eintlik nou besig om van my verlede ontslae te raak), maar hier is twee waarvan ek weet, maar waartoe ek geen toegang het nie. As enige leser toegang tot hierdie inligting uit die volgende twee bronne sou aanhaal, doen hy vir die hele gemeenskap 'n groot guns:
* Met die intik by Sabinet Reference is bevind 'n dissertasie genaamd  ‘ 'n Leserkundige studie van die genres van wetenskapfiksie en fantasie in Afrikaans in Suid-Afrika gepubliseer vanaf 2000 met spesifieke verwysing na Jagkat’ word sedert 2009 aangepak. Die status was destyds as "current" aangegee. ( http://nrfnexus.nrf.ac.za/handle/20.500.11892/92926?show=full )
* Nog ‘n bron wat nie opgespoor kon word nie, is die ongepubliseerde skripsie ‘Die manifestasie van sci-fi as literêre genre in Afrikaanse prosatekste gedurende die 20ste eeu’, deur S.C. van der Walt (2001). Ek het 'n verwysing daarvan gekry in die handboek: Van Patrys-hulle tot Hannah Hoekom: 'n Gids tot die Afrikaanse kinder- en jeugboek. onder "De Waal Venter". Suidpunt (kontak) 17:56, 30 April 2019 (UTC)
thread_title:  Ander onbereikbare bronne 

message: Artikelnaam                                                                  	Oorspronklike adres                                                             	Verander na
Die Burger. 2002. SA mynhope word Antarktika. 21 Junie:5                     	http://152.111.1.87/argief/berigte/dieburger/2002/06/21/5/6.html                	http://archive.is/287Pb
Die Burger. 2006. Groot verbeelding vind ruimte vir storie op CD. 11 Julie:10	http://152.111.1.87/argief/berigte/dieburger/2006/07/11/DB/10/GBmarykeeboek.html	http://archive.is/fa2YR
thread_title:  Skakels herstel 

message: Dit lyk my die ergste het gebeur. Die drukgroep/bewonderaarsklub se webwerf het nou 'n dobbelaarshool geword: die webwerf is te koop of is gekraak. Ek dink maar aan al die bydraes van die mense wat daar was. 
'n Moerse gatslag vir die Afrikaanse wetenskapsfiksiegenre. Jy het so 'n basis nodig as jy die volgehoue (koop)steun van die publiek wil hê. Ek het nog in hierdie jaar 'n onderhoud met die webmeester gevoer en nou... is alles net tot niet. Moet ek aanteken dat die webwerf in 2021 tot niet gegaan het?Suidpunt (kontak) 08:28, 9 Julie 2021 (UTC)
replies: text: Miskien kan hulle dit herstel, of op 'n nuwe domein sit. Wat sê die webmeester daaroor? Rooiratel (kontak) 08:57, 12 Julie 2021 (UTC)
thread_title:  Ag, nee - is Afrifiksie.com dan dood?
Bespreking:Kreatiwiteit en humor in 'n Afrikaanse prenteboek

message: Hierdie artikel kort baie werk. Veral 'n beter titel. Ek het dit nie ordentlik deurgelees nie, maar miskien kan dit bewerk word om die onderwerp te verander na algemene prenteboeke. - Rooiratel (kontak) 12:40, 24 April 2020 (UTC)
thread_title:  Benodig baie werk
Bespreking:Christine Barkhuizen le Roux

message: Haar dogter het aan Protea Boekhuis bevestig dat Christine in werklikheid eers op die 19de oorlede is. Rapport berig dit ook so, maar dui haar geboortedatum foutief as ook die 19de aan. Morne (kontak) 08:07, 30 November 2020 (UTC)
replies: text: Kan jy asb. 'n skakel voorsien sodat ons die datum kan verifieer? Die meeste aanlynbronne sê steeds 18 November. – K175 (skil 'n appeltjie) 18:28, 30 November 2020 (UTC)
thread_title:  Sterfdatum
Bespreking:Lys van Afrikaanse skrywers

message: Sy het amper 100 boeke geskryf en haar naam verskyn nie. 105.184.11.119 23:03, 14 Junie 2022 (UTC)
replies: text: Waar kan ons inligting oor haar kry? Geboortedatum, agtergrond en lys van boeke... Gebruiker:Morne sal ons help om haar te skep indien ons die inligting kan kry. Groete! Oesjaar (kontak) 07:33, 15 Junie 2022 (UTC)
replies: text: :Ek het solank haar geboorte- en sterf datums opgespoor. En ook 'n klomp van haar boeke. Sien hier. Maar ek kon geen persoonlike inligting vind nie. Ek het solank 'n wikidata item d:Q112579198 geskep om al die bronne wat ek kon vind (LoC, VIAF, worldcat, ISNI, Open Library) bymekaar te sit. - Rooiratel (kontak) 09:39, 15 Junie 2022 (UTC)
replies: text: ::Ek het hierdie inligting na Gebruiker:Morne gestuur via selfoon. Groete! Oesjaar (kontak) 09:50, 15 Junie 2022 (UTC)
thread_title:  M. Strydom (Magda)
Bespreking:Johann Buhr

message: Ek het 'n probleem met hierdie sin: In hierdie hoedanigheid verwelkom hy op 4 Mei 1925 die destydse prins van Wallis, die latere koning Edward VII, op Stellenbosch. HKoning Edward VII is reeds in 1910 oorlede! Kan iemand dalk lig werp hieroor. Groete! Oesjaar (kontak) 18:07, 28 April 2019 (UTC)
thread_title:  Koning Edward VII
Bespreking:Johannes de Villiers

message: , jy het klomp blykbaar nuwe feite ingesluit maar geen bronne gegee om dit te staaf nie. Verskaf die bronne asb. Oesjaar (kontak) 12:06, 29 Januarie 2023 (UTC)
replies: text: :Ek vermoed jy is Johannes de Villiers. Oesjaar (kontak) 12:08, 29 Januarie 2023 (UTC)
thread_title:  Nuwe feite?
Bespreking:Jeanette Ferreira

message: Hallo Jeanette!
Ek sien nou toevallig h/d nuwe artikel oor jou! Stuur asb groete vir Albert, ek was saam met hom op Hoërskool Menlopark (1972-1976). Sy pa (Oom Soon) het vir ons geskiedenis gegee, as ek reg is? Gert Coetzee (alias Skapie) --Aliwal2012 (kontak) 16:19, 28 April 2019 (UTC)
thread_title:  Groete!
Bespreking:Alewyn Petrus Grové

message: Gemeenskap: enige raaiskoot hoe die sin moet lees:  Na die aftrede van professore Buning en Louw word die drietakkige depart Universiteit vir Christelike Hoër Onderwys. Groete! Oesjaar (kontak) 18:07, 13 November 2019 (UTC)
thread_title:  Die sin maak nie sin nie...
Bespreking:Myron Kok

message: Goeie dag. Ongelukkig is daar werk nodig aan hierdie insetsel, want dis 'n verbatim kopie van Koos Botha se artikel (waarna verwys word). Die skakel na die Botha artikel werk nie, maar Botha se artikel blyk ook in die SA Genealogie webtuiste geplaas te wees. Sien hier: http://www.sagenealogie.com/archives/2012/jun2012.pdf Toorwaters (kontak) 13:58, 11 September 2019 (UTC)
thread_title:  Lewe en Werk.
Bespreking:C.J. Langenhoven

message: Was C.J Langenhoven se tweede naam nie dalk Jacobus nie?-Kaapwa1
replies: text: Sê wie? Groete. --  SpesBona 07:47, 29 Augustus 2019 (UTC)
replies: text: :  ten minste volgens die webwerf van Arbeidsgenot .– K175 (gesels met my | my bydraes) 08:21, 29 Augustus 2019 (UTC)
thread_title: Naam
Bespreking:Trienke Laurie

message: In die Beeld artikel word verwys na Franskraal as Trienke se sterfteplek, nie Fransmanskraal nie. Is dit reg so, @Aliwal2012? Thermofan (kontak) 19:46, 3 Oktober 2023 (UTC)
thread_title:  Franskraal of Fransmanskraal?
Bespreking:Braam le Roux (skrywer)

message: Daar word genoem dat Leon Fouché se moeder voor die Eerste Vryheidsoorlog vermoor is. Dis korrek volgens die teks van Gemaskerde Moordenaars (1949), maar skep ’n onmoontlikheid: Gemaskerde Moordenaars speel af in 1912 en Leon is 18 jaar oud, dus is Leon se moeder vermoor 14 jaar voor sy geboorte. Duidelik het oorle’ Braam bedoel die Tweede Vryheidsoorlog.
Ding is dat julle sal moet besluit: volg die teks of maak dit logies.
RISadler (kontak) 17:10, 5 Julie 2019 (UTC)
replies: text: Ons volg die teks. Groete! Oesjaar (kontak) 17:23, 5 Julie 2019 (UTC)
thread_title:  Die swart Luiperd
Bespreking:Marzanne Leroux-Van der Boon

message: Ek sien 'n anonieme gebruiker sê sy sterf op 17 Augustus 2022. Maar ek kan nie 'n doodsberig of iets opspoor nie. Ek is geneig om dit te glo, maar 'n bron sal waardeer word. - Rooiratel (kontak) 10:01, 18 Augustus 2022 (UTC)
replies: text: :Sy het gesterf. Kom ons wag net... Groete! Oesjaar (kontak) 10:19, 18 Augustus 2022 (UTC)
thread_title:  Sterfdatum
Bespreking:Deon Meyer

message: Die gebruik op Wikipedia is dat die belangrikste boeke van 'n bekende skrywer, bv Charles Dickens, hulle eie Wikipedia-bladsye kry, met naas 'n opsomming van die verhaal ook onderwerpe soos Feitelike Agtergrond, Omstredenheid, Kritiese Ontvangs, Impak op Populêre Kultuur, Radio-, Televisie- en Filmweergawes, ens. Ek pleit nie dat al hierdie afdelings nou skielik nodig raak vir al Deon se boeke nie, maar ons kan dalk reeds die uitstekende opsommings wat reeds op hierdie blad is, 'n eie lewe gee.
Vir Koors sal van daardie afdelings beslis nodig wees. Deon het 'n nuwe rigting ingeslaan; of daar nog in hierdie trant gaan wees, moet ons nog sien, maar die boek neem reeds internasionaal sy plek in onder romans deur "gewilde" skrywers wat nogtans "ernstige" vrae aan bod stel.  Franskraler (kontak) 08:08, 12 September 2018 (UTC)
thread_title:  Aparte artikels vir die boeke
Bespreking:Erika Murray-Theron

message: Ek het inligting hier bygevoeg soos aangevra deur Erika Murray-Theron se familie. Sy is weer getroud op 16 Junie 2021 en die familie wou dit graag meld, sowel as sekere ander wysigings aan die blad maak. 
replies: text: Wikipedia is 'n Ensiklopedie, nie 'n persoonlike blog nie. Wat sy in haar privaat lewe doen is nie belangrik nie. Groete! Oesjaar (kontak) 07:31, 21 Junie 2021 (UTC)
Ek verstaan dit, ja. Maar die oorspronklike artikel meld dat sy getroud is met Tom Theron, en hy is nou oorlede en sy is getroud met iemand anders, dus is dit nie meer akkuraat nie. Daarby is daar persoonlike besonderhede gemeld oor Keurboomstrand wat nie publieke kennis hoef te wees nie, en die publikasiedatums van haar romans is tog geldig vir die publieke rekord. Sal jy asseblief die veranderinge toelaat. Geen van die inligting is van so 'n aard dat dit in 'n persoonlike blog ontaard nie.  08:54, 21 Junie 2021 (UTC) DalenaTheron (kontak) 11:01, 21 Junie 2021 (UTC)
thread_title:  Wysigings Junie 2021
Bespreking:P.J. Nienaber

message: In Leandré Hanekom se boek Ware spookstories en ander grusaamhede (2000) die volgende (bl. 52):
Dan volg nou eers 'n ellelange relaas en halwe biografie en voorgevoelens ens. Belangrik wel is Prins, sy perd. Reg, nou laat ons blaai na bl. 60 tot 62:
Ek staan hoogs verstom. 
Ek glo nie Nienaber sou lieg nie - maar dit het 'n impak op my hele linieêre denkpatroon wat glo in 'n evolusionêre patroon met 'n stadige, byna kruipgang-ontwikkelingsgang. Hier het ons nie alleen blote toeval nie, maar sommer ook die bonatuurlike wat deus ex machina-styl uit die vierde dimensie ingryp - kompleet soos in 'n Griekse drama. As ek moet dink aan al die werke van Nienaber wat ek selfs vandag nog sal gebruik, dan sou al hierdie werke nooit daar gewees het nie, want hy sou nooit gaan studeer het nie, en die Afrikaanse letterkundestudie sou veel armer gewees het [en hierdie meneer was 'n boekversamelaar soos min!]. En waarom juis gedurende die depressiejare verskyn? Waarom nie vroeër, of later, of selfs vandag in 2019 nie? Is dit dalk omdat - iets of iemand jou gesindheid ken, sal weet jy sal nie die geld uitmors of krampagtig aan vasklou nie, maar benut? Dis... hoogs esoteries! Dit is nie in dieselfde liga soos R175 miljoen wat jy met die Lotto Wen nie! En dan is daar ook die voorwaarde van "met die helm gebore wees"; gelukkig of ongelukkig is jy wat daarmee gebore is. Lukrake toeval of die uitgesoekte een?
Nie dat ek dink die bovermelde het noodwendig ensiklopediese waarde nie, maar soos T.J. Haarhoff sien ons weer die bonatuurlike wat op 'n manier die geesteswetenskaplikes se paaie op 'n manier kruis en beïnvloed. Suidpunt (kontak) 19:32, 14 September 2019 (UTC)
thread_title:  Ongelooflik - hoe 'n afkopspook die lewe van Nienaber, en ons Afrikaanse letterkunde kon verander
Bespreking:Chanette Paul

message: Sedert hierdie inskrywing die lig gesien het, is geen bywerking bewerkstellig nie, totdat ek onlangs probeer het om die aansuiwering van die getal boeke wat uit haar pen gepubliseer is, aan te teken.
Drie pogings is teruggerol, die laaste een waar ek die bron aangee ('n direkte onderhoud van Martelize Brink met die skrywer oor RSG). Rede aangevoer deur Aliwal12 is dat radiopraatjies by die een oor in en by die ander uit, is.
Onder hierdie omstandighede kan Chanette Paul van Wikipedia verwyder word, aangesien die belangwekkende komponent van hierdie skrywer (die getal publikasies) onsuksesvol opdateerbaar is.
Of hoe? GerhardBez (kontak) 19:50, 12 Augustus 2023 (UTC)
replies: text: :Watter gedeelte van Radio onderhoude is onaanvaarbaar as bronne verstaan jy nie? Oesjaar (kontak) 19:59, 12 Augustus 2023 (UTC)
thread_title:  Opdatering van verouderde inligting
Bespreking:Henning Pieterse

message: : Die volgende teks is deur Gebruiker:K175 vanuit die oorspronklike Engelse teks deur C.wolke vertaal:
Henning Pieterse se tweede vrou moet beskerm word en haar privaatheid moet in ag geneem word. Hulle is nie meer getroud nie en haar van behoort dus nie meer hier nie. Ons by Wikipedia het ook 'n verantwoordelikheid en in hierdie geval bedoel hierdie verantwoordelikheid dat haar nooiensvan vir geldige redes uitgewis moet word. Ek sal dit weer uitwis en sal bly was as hierdie persoon se privaatheid in ag geneem word.
Oorspronklike teks: Henning Pieterse's second wife needs to be protected and her privacy to be taken into consideration. They are not married any more and her surname must therefore not be here anymore. We, in Wikipedia also have a responsibility and in this case the responsibility means to delete her maiden name for very good reasons. I will delete it again and would be glad that this person's privacy is taken into consideration. C.wolke (kontak) 10:21, 18 Mei 2019 (UTC)
replies: text: Hierdie is 'n Afrikaanse blad. Met betrekking tot die dame, solank as wat ons nie wetgewing oortree en daar bronne is kan ons feitlik enige inligting gebruik. Hulle was getroud en dit sal vir altyd in die geskiedenis bly. Ons maak nie inbraak op haar privaatheid nie. Oesjaar (kontak) 11:39, 19 Mei 2019 (UTC)
thread_title:  Naam van gewese vrou
Bespreking:Gerrie Radlof

message: Gerrie Radlof het ook Die Vyf Ruiters geskryf, wat egter nie ook 'n reeks geword het nie. Ongelukkig het ek geen bronne behalwe wat ek self van die storie onthou nie. ("Kielhaal!" kras die kaptein. Ensovoorts.) Franskraler (kontak) 16:59, 20 November 2018 (UTC)
thread_title:  'n Enkelboek
Bespreking:Karel Schoeman

message: Hallo julle, plaas die lees van Schoeman se romans (veral sy "Stemme" drieluik) julle ook in 'n amperse beswyming en 'n droomwêreld van vervloë beelde en dae? Daar is geen ondervinding soos dit nie! Groete.Charlielv55 (kontak) 06:50, 29 Oktober 2019 (UTC)
thread_title:  Lees van Karel Schoeman se werke.
Bespreking:Daar kom die Alibama

message: Weet iemand dalk hoekom die woorde : "die Alibama die kom oor die see." is en nie "die Alibama kom oor die see." ? Het mense ooit so gepraat, of was dit net 'n kunstige besluit vir die lied? Ek het maar altyd daaroor gewonder. Rooiratel (kontak) 13:28, 5 Augustus 2021 (UTC)
thread_title:  Grammatika van die woorde
Bespreking:Liewe maan

message: @Burgert Behr moet maan nie hier met 'n hoofletter geskryf word nie? – K175 (skil 'n appeltjie) 00:16, 16 Julie 2022 (UTC)
replies: text: Nee, dis 'n kleinletter. ~ Burgert (kontak)  19:49, 16 Julie 2022 (UTC)
thread_title:  Maan met 'n hoofletter
Bespreking:Kalahari se Acacia-Baikiaea-boomveld

message: , Sien Acacia's. Moet hierdie groep se naam aangepas word by die nuwe name nl. Vachellia en Senegalia? Groete! Oesjaar (kontak) 12:16, 9 Junie 2023 (UTC)
replies: text: Nee, sou dit om verskillende redes nie aanpas nie. Eerstens is daar die breër en nouer begrip van Acacia soos mens ook by verskillende ander taksa (en tewens by Fabaceae, kyk bv. boom) kry. Acacia sensu lato sal die twee inheemse doringboom-genera van hierdie streek mooi omvat.Wat "Acacia sensu stricto", Senegalia en "Vachellia" betref word daar baie verwarring gesaai deur bevooroordeeldes. Baie mense glo byvoorbeeld dat daar gestem is om "ons" Acacia in "Vachellia" te verander, maar dit was net 'n binnegroep agter geslote deure. Deur die breër gemeenskap is daar nooit oor gestem nie. Omdat die breër plantkundige gemeenskap beswaar gemaak het, is daar wel oor die binnegroep se stem gestem, en byna 55% stemme was daarteen (nié daarvoor). Hierdie stem is later bevestig.Ook is die opsplyting van sg. "Acacia sensu stricto" en sg. "Vachellia" nie afgehandelde sake nie. Die reuse "Acacia sensu stricto"-genus gaan waarskynlik in vyf genera opgesplyt word, en ons sal moet sien waar die "Acacia sensu stricto" dan beland. Met Senegalia is daar terloops geen probleem nie, dis afgesplyt soos Faidherbia voorheen. Vir "Vachellia" is daar ook plek, soos aanvanklik beskryf, maar na my mening nie vir die plaaslike Acacias nie, wat ek en ander steeds Acacia noem. Die korrekte naam vir "Acacia sensu stricto" (die wattels) is terloops Racosperma. Die bruikbare name is dus Acacia, Senegalia en Racosperma, waar lg. beslis opgesplyt gaan word, en eersgenoemde miskien weereens. JMK (kontak) 13:52, 9 Junie 2023 (UTC)
replies: text: :Was terloops onlangs in gesprek hieroor met 'n Kaapse plantkundige wat jy soms as verwysing gebruik, om seker te maak dat ek van die nodige bewus is. JMK (kontak) 14:17, 9 Junie 2023 (UTC)
thread_title:  Afrika Acacia's
Bespreking:Sir Seretse Khama Internasionale Lughawe

message: Die gebied rondom Sir Seretse Khama Internasionale Lughawe is byna volledig omring: dit is nie vir my (en moontlik ander lesers) ondmiddellik duidelik waardeur die lughawe omring word nie. Kan iemand hier dalk 'n bietjie uitbrei? – K175 (skil 'n appeltjie) 11:52, 16 April 2020 (UTC)
thread_title:  Verduideliking benodig
Bespreking:Malibamat'so-rivier

message: Gert, ek verskil met jou oor die samevloei by bogenoemde dorpie. Die Senqu vloei hoofsaaklik aan die suide van Lesotho en kyk waar is bogenoemde se ligging. Groete! Oesjaar (kontak) 14:48, 1 Oktober 2018 (UTC)
replies: text: Ek is nou nie met jou nie Deon? Nêrens word Teyateyaneng genoem of sy koőrdinate verwys nie. Laat weet maar, ek weet nie wat jy bedoel nie. Groete, --Aliwal2012 (kontak) 18:44, 1 Oktober 2018 (UTC)
replies: text: :Die dorpie is in die noorde van Lesotho. Kliek op hom! Oesjaar (kontak) 20:40, 1 Oktober 2018 (UTC)
replies: text: ::Hi Oesjaar! Dis ek wat verkeerd was met hierdie wysiging in Des 2012. Die Madibamatso vloei nie by TY nie, dis te ver wes in Lesotho! Groete, Gert
thread_title:  Samevloei by [[Teyateyaneng]]
Bespreking:Oranjerivier

message: Gebruiker:Schallabrak, jy stel in die artikel dat dit 'n staalraambrug is. Sien die foto by Bethulie, dit is 'n brug van beton. Groete!
replies: text: :Die brug is ook nie 121m lank nie, sien Bethulie. Oesjaar (kontak) 20:58, 19 Desember 2019 (UTC)
replies: text: :: Jammer daaroor - Volgens Feitegids (Isabel Uys) het dit so gesê. Die meter was ook daaraan opeteken. Weet nie of ons dit moet verfieer nie, want daar is nie 'n bron op die Bethulie blad nie. Groete. Schallabrak (kontak) 10:28, 20 Desember 2019 (UTC)
thread_title:  D.H. Steynbrug
Bespreking:Sandessenhout

message: , jy het hierdie artikel 9 jaar terug geskep, sjoe! Loer asb na die rooi verwysing, Piet van Wyk. Groete! Oesjaar (kontak) 09:00, 18 Maart 2023 (UTC)
replies: text: Reggestel, dankie Oesjaar!  Aliwal2012 09:32, 18 Maart 2023 (UTC)
thread_title:  Verwysing?
Bespreking:Verdrag van Nkomati

message: Hallo Aliwal2012. Gaan asb. net weer die spelling na in hierdie wysiging. Ek vermoed afkeer is die regte spelling. Daar is heelwat gebruik van altwee hier op Wikipedia wat nagegaan moet word (altwee bestaan natuurlik). --Alias (kontak) 08:23, 27 Augustus 2018 (UTC)
thread_title:  afkeer/afkeur
Bespreking:Aroab

message: Wat beteken die 2015 in die sin:
In 1900 het menere Blaauw en Oppermann, vermoedelik van Duitse afkoms, 2015 Aroab en die omliggende gebied verhandel van 'n inheemse Nama-stam vir skape en gewere. 'n Rusie oor 'n gronddam het gelei tot 'n verdeling van die grond tussen die twee here - Aroab en Streitdamm, die plaas wat Aroab in die weste 2015 begrens.
Vra net... Groete! Oesjaar (kontak) 21:39, 24 April 2020 (UTC)
replies: text: Dalk weet Gebruiker:Dumbassman? – K175 (skil 'n appeltjie) 21:49, 24 April 2020 (UTC)
replies: text: : Ek gaan dit uithaal, hoort nie daar nie. Dankie Dumbassman (kontak) 05:46, 25 April 2020 (UTC)
thread_title:  2015
Bespreking:Gereformeerde kerk Windhoek

message: Goeie middag
Ek soek graag naasbestaandes van Ds Flip - soos ek kan onthou, was Ds. Flip die vertaler van die Bybel in Boesmantaal, maar daar is niks inligting oor hom of oor sy groot werk wat hy verrig het nie? 
Groete
Andries Buys 
andriesbuys68@Gmail.com 102.134.89.83 10:07, 25 Augustus 2023 (UTC)
thread_title:  Ds Flip vd Westhuizen - 1988 tot 2000
Bespreking:Voortrekkers

message: Gebruiker:PetronelFourie, jy maak die stelling dat die rede vir hulle trek nie duidelik is nie en kwoteer geen bronne nie. Is dit jou mening? Elke boek wat ek kan onthou stel dit duidelik dat die Voortrekkers gatvol was vir die Engelse. Verduidelik asb? Groete! Oesjaar 
(kontak) 09:35, 16 Januarie 2019 (UTC)
Gebruiker:Oesjaar, ek het juis die aanvanklike artikel oor die Voortrekkers, wat die stelling gemaak het dat die rede vir hul trek nie duidelik was nie, bygewerk en daardie deel uitgevee. In my artikel gee ek redes (onder die opskrif "Verskillende motiverings") en ek gee vyf bronne waaruit my inligitng kom onderaan die artikel. Ek het wel die opskrif "Voortrekkerleiers" net so van die ou artikel gehou, omdat ek nog nie kans gehad het om al daardie inligting na te gaan nie. Het jy my mees onlangse artikel gelees (https://af.wikipedia.org/wiki/Voortrekkers), of dalk nog die oue? Groete Gebruiker:PetronelFourie
thread_title:  Rede vir Voortrekkers om te trek
Bespreking:Sam Nujoma

message: Die korrekte term is onafhanklikwording. 'n Land word immers onafhanklik, dit word nie onafhanklikheid nie! Dit is 'n dekades oue dwaling om van onafhanlikheidswording te praat (en natuurlik te skryf). Mieliestronk (kontak) 14:04, 14 Mei 2023 (UTC)
thread_title:  Onafhanklik(heids)wording
Bespreking:Allgemeine Zeitung (Namibië)

message: , kan jy dalk die slagspreek "Aktuell, Mittendrin, Für Dich." na Afr. vertaal asb? Groete! Oesjaar (kontak) 09:52, 15 Augustus 2023 (UTC)
replies: text: wat van "aktueel, binne-in, vir jou."? Groete. --  SpesBona 20:49, 15 Augustus 2023 (UTC)
thread_title:  Vertaal asb..
Bespreking:Namibia, Land of the Brave

message: Ek neem aan dis 'n Engelse lied en dan moet die naam Namibia, Land of the Brave behou word. Die Afrikaanse titel maak nie grammatikaal sin nie. Die vertaling is ook seker iemand se eie woorde, want dit is sinloos. ~ Burgert (kontak)  18:10, 3 September 2020 (UTC)
replies: text: Duits en Afrikaans is ook seker nie amptelike tale van Namibië nie, maar eerder nasionale of nasionaal erkende tale? ~ Burgert (kontak)  18:34, 3 September 2020 (UTC)
replies: text: :Gelukkig is ek onskuldig wat die titel en die vertaling betref. :) Mag ons vir die Afrikaanssprekendes 'n goeie vertaling gee? Afrikaans is mos 'n nasionale taal van Namibië? , kom ons vra iemand uit Namibië. Groete. --  SpesBona 18:37, 3 September 2020 (UTC)
replies: text: :: Engels is die enigste amptelike taal in Namibië. Ek moet bieg ek weet nie wat "nasionale erkende tale" na verwys nie. Dumbassman (kontak) 19:33, 3 September 2020 (UTC)
replies: text: ::: Ek het nog altyd die lied in Engels gehoor, so ek stem saam met Burgert se oorspronklike aaname. Dumbassman (kontak) 19:37, 3 September 2020 (UTC)
thread_title:  Naam
Bespreking:Belvidere Holy Trinity-kerk

message: Hierdie in :Kategorie:Kerkgeboue in Suid-Afrika. Berensv (kontak) 17:52, 21 April 2024 (UTC)
replies: text: Ek probeer my bes om met jou te kommunikeer maar jy ignoreer my. Hoekom? Oesjaar (kontak) 17:56, 21 April 2024 (UTC)
thread_title:  Kerkgebou in Suid-Afrika